PAREIŠKĖJO DEKLARACIJA

[*data ir vieta*]

[*įrašyti Pareiškėjo pavadinimą*], [*įrašyti juridinio asmens kodą*], [*įrašyti* *Pareiškėjo adresą*], atstovaujama pagal [*atstovavimo pagrindas*] [*pareigos, vardas ir pavardė*] (toliau – Pareiškėjas), siekiantis gauti kompensacinę išmoką ir įsirengti saulės elektrinę pagal aplinkos apsaugos ir klimato kaitos valdymo plėtros programos pažangos priemonę Nr. 02-001-06-04-02 „Didinti klimato kaitos politikos veiksmingumą“ (toliau – Priemonė), vadovaujantis Klimato kaitos programos kompensacinių išmokų, skatinant įrengti saulės elektrines daugiabučiuose, skyrimo ir mokėjimo tvarkos apraše (toliau – Tvarkos aprašas) nustatyta tvarka teikia paraišką (toliau – Paraiška) Lietuvos Respublikos aplinkos ministerijos Aplinkos projektų valdymo agentūrai (toliau – Agentūra) ir siekia gauti kompensacines išmokas Priemonės veikloms, nustatytoms Tvarkos aprašo 2 punkte ir Paraiškoje, įgyvendinti (toliau – Projektas).

Pareiškėjas kartu su Paraiška teikia šią deklaraciją (toliau – Deklaracija), kuria įsipareigoja:

1. Laikytis reikalavimų, kurie nurodyti pateiktoje Paraiškoje, Deklaracijoje ir Tvarkos apraše.
2. Užtikrinti, jog atitinka Tvarkos aprašo 8.1 ir 9 papunkčiuose nurodytus reikalavimus, sąlygas ir yra daugiabučio namo buto ar kitų patalpų savininkai, daugiabučio namo savininkų bendrija, bendrojo naudojimo objektų administratorius, daugiabučio namo bendrojo naudojimo objektų valdytojas, atsinaujinančių energijos išteklių bendrija (toliau – AEI bendrija) arba piliečių energetikos bendrija (toliau – Piliečių bendrija), teikiantys paraišką gauti kompensacinę išmoką ir įsirengti saulės elektrinę pagal Priemonę. Atitiktį šiame punkte nustatytiems reikalavimams Agentūra gali patikrinti naudodamasi duomenų bazėmis ir registrais. Jei dėl objektyvių priežasčių dokumentai yra neprieinami, pareiškėjas privalo vykdyti Agentūros nurodymus ir pateikti privalomus dokumentus.
3. Tinkamų finansuoti išlaidų dalį, kurios nepadengia Projektui skiriama kompensacija, finansuoti iš nuosavų lėšų.
4. Paraiškoje nurodytas Projekto veiklas įgyvendinti per Tvarkos aprašo 12 punkte nustatytą Projekto įgyvendinimo laikotarpį.
5. Paraišką ir pridedamų dokumentų elektronines versijas pateikti per APVIS. Paraiškos formoje užpildyti visą prašomą informaciją ir kartu su Paraiška pateikti Tvarkos aprašo 24 papunktyje nurodytus pateikti privalomus dokumentus. Paraiška, neatitinkanti Tvarkos apraše nustatytų reikalavimų, atmetama.
6. Jeigu vertinant Paraišką nustatoma, kad ji užpildyta netinkamai, nepateikti arba netinkamai užpildyti visi kartu su Paraiška privalomi pateikti dokumentai, užtikrinti, kad trūkstami dokumentai ar informacija bus pateikti per ne trumpesnį kaip 5 darbo dienų, bet ne ilgesnį kaip 15 darbo dienų terminą. Jei per nurodytą paraiškos vertinimo terminą paraiška nepatikslinama ir (ar) nepateikiami trūkstami dokumentai ir priežastys, kodėl nebuvo galima per nurodytą terminą patikslinti Paraiškos, nepripažįstamos svarbiomis (pavyzdžiui, ligos atvejis), Paraiška atmetama.
7. Užtikrinti, kad Paraiškoje nurodyti duomenys be Agentūros paklausimo po Paraiškos pateikimo dienos nebus koreguojami ar tikslinami.
8. Užtikrinti, jog Paramos gavėjai (pagal šią Priemonę) dėl kompensacinės išmokos kreipsis tik vieną kartą tam pačiam daugiabučiam namui.
9. Įgyvendinus projektą, jeigu paraiškos teikimo metu projektas įgyvendinamas pagal Daugiabučių namų atnaujinimo (modernizavimo) programą ir siekiama gauti papildomą paramą nurodytą Tvarkos aprašo 11 papunktyje, pasiekti ne mažesnį kaip 40 procentų skaičiuojamosios energijos sutaupymą ir ne mažesnę kaip A energinio naudingumo klasę.
10. Projektą įgyvendinti Lietuvos Respublikos teritorijoje.
11. Užtikrinti Paraiškoje nurodyto bendrojo išmetamų ŠESD kiekio pasiekimą, kuris apskaičiuojamas Tvarkos aprašo 44 punkte nustatyta tvarka.
12. Užtikrinti, jog Projekto išlaidos bus patirtos nuo 2022–2025 metų Klimato kaitos programos investicijų plano Lietuvos Respublikos Vyriausybės patvirtinimo dienos, t. y. 2022 m. balandžio 20 d. Jeigu Projekto išlaidos bus patirtos iki finansavimo projektui skyrimo dienos, dėl šių patirtų Projekto išlaidų riziką prisiima Pareiškėjas.
13. Užtikrinti, kad įgyvendinus Projektą bus laiku pateikti dokumentai, patvirtinantys tinkamas finansuoti projekto išlaidas, kurios atitinka Tvarkos aprašo 14 ir 16 papunkčių reikalavimus ir nesikreipti dėl išlaidų kompensavimo, kurios yra netinkamomis finansuoti ir nurodytos Tvarkos aprašo 15 papunktyje.
14. Informuoti, jeigu daugiabučiame name, kuriame įgyvendinamas Projektas, Pareiškėjas vykdo ūkinę veiklą, nes išmokos tai Projekto daliai teikiamos atsižvelgiant į valstybės pagalbos teikimo reikalavimus, nustatytus 2013 m. gruodžio 18 d. Komisijos reglamentu (ES) Nr. 1407/2013 su paskutiniais pakeitimais, padarytais 2020 m. liepos 2 d. Komisijos reglamentu (ES) 2020/972. Agentūra teisės aktuose nustatyta tvarka skiriamą finansavimo sumą registruoja Suteiktos valstybės pagalbos ir nereikšmingos (*de minimis*) pagalbos (toliau – *de minimis* pagalba) registre.
15. Įsidiegti naują (nenaudotą) atsinaujinančių išteklių energiją naudojančią technologiją, kuri turi atitikti įprastai tokiai įrangai taikomas normas ir standartus bei atitikti Tvarkos aprašo 19.1 ir 19.2 papunkčiuose nurodytus reikalavimus, o Agentūrai pareikalavus – pateikti įrangos atitikties sertifikatus.
16. Užtikrinti, jog teikiant valstybės pagalbą bus laikomasi skaidrumo reikalavimų, nustatytų Bendrojo bendrosios išimties reglamento 5 straipsnyje.
17. Įsirengti saulės elektrinę ant daugiabučio gyvenamojo namo stogo ar fasado, kurios galia neviršija 100 kW. Pareiškėjai atskiru susitarimu nusistato saulės elektrinės galios paskirstymo proporcijas ir investicijų padalijimą gyventojams.
18. Išlaikyti, už suteiktas finansavimo lėšas įsigytą įrangą, ne trumpiau kaip penkerius metus nuo kompensacinės išmokos gavimo dienos, t. y. be Agentūros sutikimo neperleisti, neparduoti, neįkeisti ar kitokiu būdu nesuvaržyti daiktinių teisių į šį turtą (leidimą įkeisti turtą Agentūra gali suteikti pareiškėjams, kuriems banko paskola yra vienas iš projekto finansavimo šaltinių). Pareiškėjui pažeidus šio punkto reikalavimus, Agentūra susigrąžina kompensacinę išmoką proporcingai neišlaikytam investicijų tęstinumo laikotarpiui (metais).
19. Užtikrinti, kad Projekto išlaidos nebus finansuojamos iš kitų Lietuvos Respublikos valstybės ir savivaldybių biudžetų ar išteklių fondų, Europos Sąjungos arba ne Europos Sąjungos šalių valstybės institucijų lėšų.
20. Iki projekto įgyvendinimo termino, nurodyto projekto paraiškoje, pabaigos arba, jeigu projektas įgyvendinamas kartu įgyvendinant daugiabučio namo atnaujinimo (modernizavimo) projektą per 30 darbo dienų įgyvendinus daugiabučio namo atnaujinimo (modernizavimo) projektą (gavus statybos užbaigimo aktą), per APVIS Agentūrai pateikti mokėjimo prašymą su Tvarkos aprašo 38 punkte nurodytais privalomais dokumentais.
21. Prieš gaunant Kompensacinę išmoką, deklaruoti išlaidas ir teikti mokėjimo prašymą ir dokumentus Agentūrai Tvarkos aprašo V skyriuje nustatyta tvarka.
22. Jeigu su mokėjimo prašymu pateikti ne visi reikalaujami dokumentai ir (arba) mokėjimo prašymas užpildytas netinkamai, nenurodant duomenų, be kurių Agentūra negali išmokėti pareiškėjui kompensacinės išmokos, iki Agentūros nustatyto termino, kuris ne trumpesnį kaip 5 darbo dienos, bet ne ilgesnį kaip 10 darbo dienų, pateikti trūkstamus dokumentus ir (ar) patikslinti mokėjimo prašymą. Jei per nurodytą terminą mokėjimo prašymas nepatikslinamas ar nepateikiami trūkstami dokumentai, mokėjimo prašymas atmetamas.
23. bei sudaryti sąlygas atlikti patikrą projekto įgyvendinimo vietoje (elektrinės įrengimo objekte ir vartojimo objekte), tikrinti savo veiklą, susipažinti su dokumentais, susijusiais su Pareiškėjo projekto vykdymu per visą 5 metų laikotarpį nuo išlaidų kompensavimo prašymo apmokėjimo dienos.
24. Agentūros nustatytais terminais pateikti papildomą informaciją, pagrindimo dokumentus, šalinti nustatytus neatitikimus.

1. Ne vėliau kaip per 10 darbo dienų grąžinti gautą kompensaciją ar jo dalį, jeigu Projekto išlaidos buvo neteisingai apskaičiuotos ir pervestos pareiškėjui os arba Pareiškėjas Tvarkos aprašo 31 punkte nustatyta tvarka nusprendė atsisakyti Projektui skirto finansavimo, arba yra kitų aplinkybių, dėl kurių išmokėta per didelė kompensacija, arba kompensacija negalėjo būti suteikta.
2. Ne vėliau, kaip iki Agentūros sprendime, pripažinti dalį ar visas Projekto išlaidas netinkamomis finansuoti, nurodytos datos, tokias lėšas grąžinti į Agentūros nurodytą sąskaitą.
3. Pirkimus, susijusius su Projekto įgyvendinimu, atlikti vadovaujantis Lietuvos Respublikos viešųjų pirkimų įstatymu, kai Pareiškėjas yra perkančioji organizacija, ir vadovaujantis Ūkio subjektų, kurie nėra perkančiosios organizacijos pagal Lietuvos Respublikos viešųjų pirkimų įstatymą, pirkimų vykdymo tvarkos aprašu, patvirtintu Lietuvos Respublikos aplinkos ministro 2010 m. rugsėjo 14 d. įsakymu Nr. D1-762 „Dėl Ūkio subjektų, kurie nėra perkančiosios organizacijos pagal Lietuvos Respublikos viešųjų pirkimų įstatymą, pirkimų vykdymo tvarkos aprašo patvirtinimo“, kai Pareiškėjas nėra perkančioji organizacija.
4. Vykdyti žaliuosius pirkimus, vadovaujantis Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašu, patvirtintu Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašų, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“.
5. Užbaigus Projekto veiklas, įrengti informacinę lentą (rekomenduojamas dydis 800 x 600 mm) ir informuoti visuomenę apie įgyvendintą Projektą (pvz., paskelbti naujieną, informaciją tinklalapyje ar pan.).
6. Saugoti visus su Projekto įgyvendinimu susijusius dokumentus ne trumpiau kaip 10 metų nuo Projekto įgyvendinimo laikotarpio pabaigos dienos.
7. Ne vėliau kaip per 10 darbo dienų pranešti Agentūrai apie savo rekvizitų arba bet kurių duomenų, pateiktų Paraiškoje, pasikeitimus.
8. Užtikrinti, jog neįvyktų jokie su Agentūra nesuderinti nukrypimai nuo planuoto konkretaus Projekto įgyvendinimo, kurie padidintų Projekto apimtį ir išlaidas, pratęstų Projekto įgyvendinimo laikotarpį ar kitaip pakeistų Projektą ar Paraiškoje nustatytus Pareiškėjo įsipareigojimus.
9. Užtikrinti, kad įgyvendinant Projektą būtų laikomasi Lietuvos Respublikos statybos įstatymo ir kitų teisės aktų nuostatų, įskaitant (bet neapsiribojant), jeigu pagal teisės aktus tai yra būtina, gauti statybą leidžiančius dokumentus ir (ar) atlikti papildomus veiksmus.
10.
11. Užtikrinti, kad su Projektu susiję buhalterinės apskaitos įrašai būtų lengvai atskiriami nuo kitų Pareiškėjo operacijų arba kitų Pareiškėjo projektų operacijų.
12. Negrąžinus Agentūrai reikalaujamos sumos per Agentūros pranešime nurodytą terminą, mokėti 0,01 proc. delspinigius nuo grąžintinos lėšų sumos už kiekvieną pavėluotą grąžinti lėšas dieną.
13. Neprieštarauti, kad Lietuvos Respublikos aplinkos ministerija ir Agentūra rinktų, kauptų ir apdorotų informaciją, duomenis apie jį ir jo veiklą, būtiną sprendimams dėl Projekto finansavimo priimti ir kitiems tikslams, susijusiems su Projekto įgyvendinimu.
14. Laikytis kitų Tvarkos apraše nurodytų sąlygų ir įsipareigojimų, kurie susiję su Projekto įgyvendinimu ir kompensacijos teikimu.

Šioje Deklaracijoje nurodyti įsipareigojimai Pareiškėjui tampa privalomi tik tuo atveju, jeigu Agentūra priima sprendimą finansuoti Paraiškoje nurodytas Projekto veiklas ir suteikti Pareiškėjui kompensaciją. Šia Deklaracija prisiimami Pareiškėjo įsipareigojimai galioja iki galutinio mokėjimo prašymo apmokėjimo dienos, išskyrus atvejus, kai ilgesnį atitinkamo įsipareigojimo galiojimo terminą nustato konkretus šios Deklaracijos punktas, Tvarkos aprašas ar Paraiška.

|  |  |  |  |  |
| --- | --- | --- | --- | --- |
|       |  |  |  |       |
| (Deklaraciją teikiančio asmens pareigos) |  | (Parašas) |  | (Vardas, pavardė) |